გაეროს უშიშროების საბჭოს რეზოლუცია 496

გაეროს უშიშროების საბჭოს რეზოლუცია 496 საბჭომ ერთხმად მიიღო 1981 წლის 15 დეკემბერს, სეიშელის კუნძულების წარმომადგენლების მოსმენის შემდეგ, რომლითაც დაგმო ქვეყანაში ბოლო დროს განხორციელებული გადატრიალების მცდელობა უცხოელი დაქირავებული პირების, მათ შორის, სავარაუდოდ, სამხრეთ აფრიკის მხარდაჭერილი მაიკ ჰოარის მიერ, და შემდგომში 1981 წლის 25 ნოემბერს „Air India“-ს თვითმფრინავის გატაცება.

რეზოლუცია ითვალისწინებდა კომისიის შექმნას გენერალური მდივნის დახმარებით, რათა გამოეძიებინა მოვლენები და არაუგვიანეს 1982 წლის 31 იანვრისა წარედგინა ანგარიში. 

სეიშელის საერთაშორისო აეროპორტში დაახლოებით 40 დაქირავებული ადამიანი დაიჭირეს იარაღით და გადატრიალება ჩაიშალა. სეიშელის კუნძულების წარმომადგენელმა, გლოვანელა გონტიემ, საბჭოს განუცხადა, რომ არსებობდა „ყველანაირი საფუძველი იმის დასაჯერებლად, რომ სამხრეთ აფრიკა შესაძლოა აგრესიაში ჩართულიყო“. მოგვიანებით ქვეყანამ საპასუხოდ სამხრეთ აფრიკის სამოქალაქო ავიაციას ბოიკოტი გამოუცხადა, თუმცა, სამხრეთ აფრიკამ უარყო მონაწილეობა და განაცხადა, რომ გაასამართლებდა იმ 40 დაქირავებული პირიდან ზოგიერთს, რომლებიც ქვეყანაში გატაცებული „Air India“-ს რეისით დაეშვნენ.

მოვლენების შესახებ ანგარიში განხილული იყო 507-ე რეზოლუციაში (1982).

იხილეთ აგრეთვე
სეიშელის კუნძულების ისტორია

რესურსები ინტერნეტში
Text of the Resolution at undocs.org

სქოლიო

კატეგორია:გაეროს უშიშროების საბჭოს 1981 წლის რეზოლუციები
კატეგორია:გაეროს უშიშროების საბჭოს რეზოლუციები სეიშელის კუნძულების შესახებ
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:1981 წელი სეიშელის კუნძულებზე
კატეგორია:1981 წელი სამხრეთ აფრიკის რესპუბლიკაში